Diari Oficial de la Generalitat Valenciana


Sumari del DOGV 8451, del 26-12-2018 (2018/12999)

RESOLUCIÓ de 14 de desembre de 2018, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de la salmonel·losi en avicultura per a l'exercici 2019, previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de la salmonel·losi en avicultura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12106


Data del document
:   14-12-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 14 de desembre de 2018, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de la salmonel·losi en avicultura per a l'exercici 2019, previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de la salmonel·losi en avicultura. [2018/12706]  
L'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen ajudes compensatòries pels costos de prevenció i eradicació de la salmonel·losi en avicultura (DOGV 7611), estableix, en l'articulat, que les sol·licituds es formalitzaran en instància degudament emplenada, dirigida a la Conselleria d'Agricultura, Medi Ambient, Canvi Climàtic i Desenvolupament Rural, en el termini que es determine en la corresponent convocatòria d'ajudes.  
La convocatòria de les ajudes es realitzarà per mitjà de la resolució del director general competent en matèria de ramaderia de manera independent per a les despeses subvencionables del grup A i del grup B de conformitat amb les disposicions pressupostàries.  
D'acord amb el que es disposa en el Decret 1128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques, les ajudes regulades en aquesta normativa, amb número de registre de l'ajuda SA42242 (2015/XA), s'ajusten al que es disposa en l'article 26 del Reglament (UE) núm. 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108, del Tractat de funcionament de la Unió Europea (DO L 193, de 01.07.2014).  
  
Per tant, i a fi de convocar les ajudes per a l'exercici 2019 i establir el procés de sol·licitud i tramitació de les ajudes esmentades es publica aquesta resolució, i la seua concessió està condicionada a l'assignació del crèdit adequat i suficient procedent dels pressupostos de la Generalitat, resolc:  
  
Apartat primer. Convocatòria  
Es convoquen, per a l'exercici 2019, les ajudes compensatòries pels costos de prevenció i eradicació de la salmonel·losi en avicultura, les bases reguladores de la qual estan contingudes en l'Ordre 1/2015, de 5 d'agost de 2015, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7611, 09.09.2015).  
  
Apartat segon. Import global màxim  
Aquest règim d'ajudes es concediran a càrrec de l'aplicació pressupostària 18.42.86.7139, línia S3081000, capítol IV, del programa 714.80, de desenvolupament i millora de la ramaderia, de manera independent repartits de la manera següent, que correspon al 70 % de l'import de la línia pressupostària de l'any 2018:  
- Grup A. Autocontrols i mesures biosanitàries que inclourà les despeses descrites en l'apartat cinqué de l'annex de l'Ordre 1/2015: 140.000,00 ?.  
- Grup B. Compra i administració de vacunes contra la salmonel·la, que inclourà les despeses descrites en l'apartat sisé de l'annex de l'Ordre 1/2015: 140.000,00 ?.  
Aquesta convocatòria és susceptible d'ampliació al 100 % de l'import de la línia pressupostària de 2019.  
  
  
  
  
Apartat tercer. Termini de presentació  
El termini de presentació de sol·licituds per a l'exercici 2019 serà de 20 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
Els sol·licitants, atés que, en qualsevol cas, són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en l'URL http://www.gva.es/es/proc3268.  
  
Apartat quart. Recursos  
Aquesta resolució posa fi a la via administrativa, en contra es podrà interposar, potestativament, recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la publicació, o impugnar-se directament davant l'ordre jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la publicació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
  
Apartat cinqué. Entrada en vigor  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
València, 14 de desembre de 2018.- El director general d'Agricultura, Ramaderia i Pesca, p. d. (consellera d'Agricultura, Medi Ambient, Canvi Climàtic i Desenvolupament Rural, Ordre 1/2015, de 5 d'agost, DOGV 7611, 09.09.2015): Rogelio Llanes Ribas.